Výročná správa o činnosti Akreditačnej komisie Ministerstva zdravotníctva Slovenskej republiky na ďalšie vzdelávanie zdravotníckych pracovníkov za rok 2025

Akreditačná komisia Ministerstva zdravotníctva Slovenskej republiky na ďalšie vzdelávanie zdravotníckych pracovníkov (ďalej len „komisia“) je podľa § 40 ods. 1 zákona 
č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, poradným orgánom ministerstva, ktorá plní úlohy v oblasti akreditácie ďalšieho vzdelávania zdravotníckych pracovníkov, posudzuje splnenie podmienok vzdelávacích ustanovizní na uskutočňovanie študijných programov (špecializačných, certifikačných, sústavného vzdelávania), kurzov prvej pomoci a kurzov inštruktorov prvej pomoci v súlade so Zásadami akreditácie na uskutočňovanie študijných programov, priebežne sleduje a hodnotí úroveň kvality ďalšieho vzdelávania zdravotníckych pracovníkov, vypracováva a schvaľuje minimálne štandardy pre špecializačné odbory, certifikované pracovné činnosti a sústavné vzdelávanie a vykonáva ďalšie činnosti v oblasti ďalšieho vzdelávania zdravotníckych pracovníkov. Zoznam členov akreditačnej komisie tvorí Prílohu 
č. 1a) a č. 1b). Akreditačná komisia, ktorej funkčné obdobie skončilo 30. 08. 2025 mala zriadených 15 pracovných skupín a Akreditačná komisia s funkčným obdobím  od 13. 10. 2025 má 17 pracovných skupín, s ktorými spolupracuje pri plnení svojich úloh.

V roku 2025 sa uskutočnila personálna zmena v zložení akreditačnej komisie. Dňom 07. 07. 2025 Dr. h. c. prof. MUDr. Mgr. Kataríne Gazdíkovej, PhD., MPH, členke akreditačnej komisie zaniklo členstvo v akreditačnej komisii z dôvodu jej poverenia funkciou dekanky Lekárskej fakulty Slovenskej zdravotníckej univerzity v Bratislave.

Pod vedením predsedu akreditačnej komisie sa v roku 2025 na Ministerstve zdravotníctva Slovenskej republiky  (ďalej len „ministerstvo zdravotníctva“) uskutočnilo 9 riadnych plenárnych zasadnutí akreditačnej komisie. V mesiacoch február, marec, máj, november, december sa uskutočnilo 5  riadnych plenárnych zasadnutí akreditačnej komisie kombinovanou formou, prezenčne v budove ministerstva zdravotníctva a súčasne online. V mesiacoch jún a október boli zrealizované 2 riadne plenárne zasadnutia akreditačnej komisie prezenčne v budove ministerstva zdravotníctva a v mesiacoch január, apríl sa uskutočnili 2 riadne plenárne zasadnutia akreditačnej komisie online.

Akreditačná komisia prerokovávala návrhy nových špecializačných študijných programov, certifikovaných pracovných činností a študijných programov sústavného vzdelávania, a k nim prislúchajúcich minimálnych štandardov, pričom schválila:
· nový špecializačný študijný program v špecializačnom odbore TKANIVOVÉ BANKOVNÍCTVO A BIOBANKOVNÍCTVO (pre zdravotnícke povolanie laboratórny diagnostik) do najbližšej novely nariadenia vlády č. 296/2010 Z. z.,
· nový špecializačný študijný program v špecializačnom odbore CHIRURGIA RUKY (pre zdravotnícke povolanie lekár) do najbližšej novely nariadenia vlády 
č. 296/2010 Z. z.,
· nový certifikačný študijný program v certifikovanej pracovnej činnosti POIN OF CARE ULTRASONOGRAFIA V URGENTNEJ ZDRAVOTNEJ STAROSTLIVOSTI do najbližšej novely nariadenia vlády SR č. 296/2010 Z. z. a nový minimálny štandard pre tento certifikačný študijný program (pre zdravotnícke povolanie zdravotnícky záchranár),
· nový certifikačný študijný program v certifikovanej pracovnej činnosti NEUROVÝVOJOVÁ TERAPIA BASIC BOBATH PRE DETI do najbližšej novely nariadenia vlády SR č. 296/2010 Z. z. a nový minimálny štandard pre tento certifikačný študijný program (pre zdravotnícke povolanie lekár, fyzioterapeut, logopéd),
· nový špecializačný študijný program v špecializačnom odbore LABORATÓRNA DIAGNOSTIKA V LEKÁRSKEJ IMUNOLÓGII A ALERGOLÓGII (pre zdravotnícke povolanie lekár) do najbližšej novely nariadenia vlády č. 296/2010 Z. z..

K hlavným úlohám akreditačnej komisie, aj v roku 2025, patrilo posudzovanie splnenia podmienok vzdelávacích ustanovizní na uskutočňovanie špecializačných študijných programov, certifikačných študijných programov, študijných programov sústavného vzdelávania, kurzov prvej pomoci a kurzov inštruktora prvej pomoci.

V priebehu roka 2025 bolo vydaných spolu 106 rozhodnutí o vydaní osvedčenia o akreditácii, na základe ktorých sú vzdelávacie ustanovizne oprávnené uskutočňovať špecializačné študijné programy, certifikačné študijné programy, študijné programy sústavného vzdelávania, kurzy prvej pomoci a kurzy inštruktora prvej pomoci.

Z celkového počtu 106 rozhodnutí bolo vydaných: 
 11 nových rozhodnutí o akreditácii špecializačných študijných programov, 
 57 rozhodnutí, na základe ktorých sú vzdelávacie ustanovizne po päťročnom období opätovne oprávnené uskutočňovať vzdelávanie v špecializačných študijných programoch, 
 4 nové rozhodnutia o akreditácii certifikačných študijných programov, 
 14 rozhodnutí, na základe ktorých sú vzdelávacie ustanovizne po päťročnom období opätovne oprávnené uskutočňovať vzdelávanie v certifikačných študijných programoch, 
 5 nových rozhodnutí o akreditácii študijných programov sústavného vzdelávania, 
 3 rozhodnutia, na základe ktorého je vzdelávacia ustanovizeň po päťročnom období opätovne oprávnená uskutočňovať sústavné vzdelávanie, 
 2 nové rozhodnutie o akreditácii kurzu inštruktora prvej pomoci, 
 10 rozhodnutí o akreditácii kurzov prvej pomoci.

V uplynulom roku bola vo Vestníku Ministerstva zdravotníctva Slovenskej republiky, čiastke 49-55, 31. 12. 2025, Ročník 73 uverejnená „Zmena Zásad akreditácie na uskutočňovanie študijných programov“ s účinnosťou od 31. 12. 2025. Cieľom zmeny bolo doplnenie do bodu 4/Zásad akreditácie na uskutočňovanie certifikačného študijného programu pre lekárske a nelekárske odbory, časti B špecifických zásad bod 2. Certifikačný študijný program v certifikovanej pracovnej činnosti očkovanie dospelých osôb, pre zdravotnícke povolanie farmaceut. Nový certifikačný študijný program bol vytvorený z dôvodu potreby zvýšenia zaočkovanosti dospelej populácie proti chrípke. 

V priebehu roka 2025 bolo vzdelávacími ustanovizňami oprávnenými uskutočňovať špecializačné študijné programy a certifikačné študijné programy spolu vydaných  2102 diplomov o špecializácii a 397 certifikátov za rok 2025 (Príloha č.2). 


                                       prof. MUDr. Peter Jackuliak, PhD., MPH, FRCP, FEFIM
                                                        predseda akreditačnej komisie


V Bratislave dňa 12. 06. 2026



 Prílohy: 
 č.1 a) – zoznam členov akreditačnej komisie ( 01. 09. 2020 - 31. 08. 2025) 
 č.1 b) – zoznam členov akreditačnej  komisie (13. 10. 2025 - 12. 10. 2030)
 č.2 – zoznam o počte vydaných dokladov za rok 2025
























                                                                                                                                Príloha č. 1a)
	ZOZNAM ČLENOV AKREDITAČNEJ KOMISIE

	obdobie od 01. 09. 2020 do 31. 08. 2025

	funkcia
	meno a priezvisko
	zdravotnícke povolanie

	predseda
	prof. MUDr. Ján Švihra, PhD.

	Lekár–- chirurgické odbory

	podpredseda
	prof.. MUDr. Peter Jackuliak, PhD., MPH, FEFIM

	lekár – internistické odbory

	 
	prof. MUDr. Ľubomír Legáth, PhD.
	lekár – internistické odbory

	 
	prof. MUDr. Pavel Babál, CSc.
	lekár – terapeuticko-diagnosticko-laboratórne odbory

	 
	prof. MUDr. Neda Markovská, CSc.
	zubný lekár

	 
	 doc. PharmDr. Juraj Sýkora, CSc. 
	farmaceut, farmaceutický laborant, technik pre zdravotnícke pomôcky

	 
	doc. PhDr. Andrea Sollárová, PhD. 
	sestra

	 
	doc. PhDr. Adriana Repková, PhD., 
	pôrodná asistentka

	 
	PhDr. Eva Vaská, PhD., MPH
	fyzioterapeut, masér ortopedický technik

	 
	Mgr. Iveta Gondášová, dipl. a.h.e.
	verejný zdravotník

	 
	Mgr. Alena Ofúkaná 
	zdravotnícky laborant

	 
	Ing. Beáta Hvozdovičová, MBA 
	laboratórny diagnostik, fyzik

	 
	Mgr. Anton Vaňuga, PhD.
	rádiologický technik

	 
	Ing. Bc. Danka Boguská, PhD., MSc.
	zdravotnícky záchranár

	 
	PhDr. Katarína Jandová, PhD. 
	psychológ, logopéd, liečebný pedagóg

	
	prof. MUDr. Katarína Gazdíková, PhD., MHA, MPH*
	lekár - internistické odbory


*  z dôvodu vymenovania do funkcie dekanky Lekárskej fakulty SZU, podľa štatútu Akreditačnej komisie dňom 07. 07. 2025 zaniklo členstvo v akreditačnej komisii.







                                                                                                                                Príloha č.1b)
	ZOZNAM ČLENOV AKREDITAČNEJ KOMISIE

	obdobie od 13. 10. 2025

	funkcia
	meno a priezvisko
	zdravotnícke povolanie

	predseda
	prof.. MUDr. Peter Jackuliak, PhD., MPH, 
FEFIM
	lekár – internistické odbory

	podpredseda
	prof. MUDr. Peter Galajda, CSc. 

	lekár – internistické odbory

	
	doc. MUDr. Eduard Veselíny, PhD., MHA
	lekár – internistické odbory

	
	prof. MUDr. Peter Urdzík, PhD., MPH
	lekár – chirurgické odbory

	
	prof. MUDr. Pavel Babál, CSc.
	lekár – terapeuticko-diagnosticko
laboratórne odbory

	
	MUDr. Simona Dianišková, PhD., MPH
	zubný lekár

	
	PharmDr. Miroslava Snopková, PhD.
	farmaceut, farmaceutický laborant, 
technik pre zdravotnícke pomôcky

	
	doc. PhDr. Andrea Sollárová, PhD.
	sestra

	
	doc. PhDr. Adriana Repková, PhD., 
	pôrodná asistentka

	
	prof. doc. PhDr. Magdaléna Hagovská, PhD., cert. MDT, MPH
	fyzioterapeut, masér ortopedický technik

	
	RNDr. Mária Mancalová, MPH
	verejný zdravotník

	
	PhDr. Katarína Kašlíková, PhD., MPH
	zdravotnícky laborant

	
	RNDr. Elena Tibenská, PhD.
	laboratórny diagnostik, fyzik

	
	Rudolf Zajic

	praktická sestra-asistent, nutričný terapeut, očný optik, sanitár

	
	PhDr. Bc. Andrej Lučenič, PhD., MPH
	rádiologický technik

	
	Ing. Bc. Danka Boguská, PhD., MSc., MPH
	zdravotnícky záchranár

	
	doc. PaedDr. PhDr. Marta Zaťková, PhD.
	psychológ, logopéd, liečebný pedagóg










                                                                                                                                    Príloha č.2
	POČET VYDANÝCH DIPLOMOV O ŠPECIALIZÁCII A CERTIFIKÁTOV VZDELÁVACÍMI USTANOVIZŇAMI 
ZA ROK 2025                                                                                                                                

	Zdravotnícke povolanie
	Diplom 
o špecializácii
	Certifikát
	Spolu

	lekár
	890
	109
	999  

	zubný lekár
	19
	89
	108 

	farmaceut
	74
	9
	83

	sestra
	642
	129
	771 

	pôrodná asistentka
	38
	11
	49 

	fyzioterapeut
	42
	16
	58

	verejný zdravotník
	9
	1
	10

	zdravotnícky laborant
	98
	0
	98

	nutričný terapeut
	6
	0
	6

	rádiologický technik
	73
	6
	79

	zdravotnícky záchranár
	49
	0
	49

	zubný technik
	0
	0
	0

	technik pre zdravotnícke pomôcky
	0
	0
	0

	farmaceutický laborant
	31
	0
	31

	praktická sestra-asistent
	19
	0
	19

	logopéd
	4
	12
	16

	psychológ
	89
	14
	103

	liečebný pedagóg
	3
	0
	3

	fyzik
	4
	0
	4

	laboratórny diagnostik
	12
	1
	13








